钦定古今图书集成/明伦汇编/氏族典/第311卷 > 《廖用贤尚友录》 > 程不识
## 钦定古今图书集成/明伦汇编/氏族典/第311卷 > 《廖用贤尚友录》 > 程不识

按《汉书李广传》：广为未央卫尉，不识时亦为长乐卫尉。不识故与广俱以边太守将屯，及出击胡，而广行
无部曲行陈，就善水草顿舍，人人自便，不击刁斗自
卫，莫府省文书。然亦远斥堠，未尝遇害。程不识正部
曲行伍营陈，击刁斗，吏治军簿至明，军不得自便。不
识曰：“李将军极简易，然敌卒犯之无以禁，而其士亦
佚，乐为之死，我军虽烦扰，敌亦不得犯我。”是时，汉边
郡李广、程不识为名将。《不识》，孝景时以数直谏为大
中大夫，为人廉谨于文法，